**পাকিস্তান বেসামরিক বিমান চলাচল কর্তৃপক্ষ** (উর্দু: پاکستان سول ایوی ایشن اتھارٹی‎‎; সংক্ষেপে **পিসিএএ**) পাকিস্তানের একটি সরকারি স্বায়ত্তশাসিত প্রতিষ্ঠান, যা পাকিস্তানের বেসামরিক বিমান চলাচলের প্রধান পর্যবেক্ষক ও নিয়ন্ত্রক। এর প্রধান কার্যালয় করাচী শহরের জিন্নাহ আন্তর্জাতিক বিমানবন্দরের টার্মিনাল-১ এ অবস্থিত। এই প্রতিষ্ঠানটি আন্তর্জাতিক বিমান চলাচল কর্তৃপক্ষের একটি সক্রিয় সদস্য। বর্তমানে পাকিস্তানের প্রায় সব বেসামরিক বিমান চলাচল ও বিমানবন্দরগুলি এই প্রতিষ্ঠানের প্রণীত নীতিমালা অনুযায়ী পরিচালিত হয়।

পাকিস্তান বেসামরিক বিমান চলাচল কর্তৃপক্ষের মূল কাজ যাত্রীদের সুরক্ষা নিশ্চিত করা। এই লক্ষ্যকে সামনে রেখে দুর্নীতি বিষয়ক তদন্ত পরিচালনা করতে ফেডারাল সরকারের নির্দেশ ক্রমে *সেফটি ইনভেস্টিগেশন বোর্ড (এসআইবি)* গঠন করা হয়।
এয়ার মার্শাল (অব) অসীম সুলেমানকে ২ নভেম্বর ২০১৫ সালে পিসিএএর মহাপরিচালক হিসাবে নিয়োগ দেওয়া হয়েছিল।

কার্যক্রম
---------

জিন্নাহ আন্তর্জাতিক বিমানবন্দরের টার্মিনালে বেসামরিক বিমান চলাচল কর্তৃপক্ষের সদর দপ্তর অবস্থিত
পাকিস্তান বেসামরিক বিমান চলাচল কর্তৃপক্ষ শুধু কেবল বিমান চলাচলের নিয়ন্ত্রকের ভূমিকাই পালন করে না একই সাথে ভ্রমণ চলাকালীন যাত্রীপরিষেবা এবং বিমানবন্দরে কিছু যাত্রীপরিষেবাও প্রদান করে থাকে। এই প্রতিষ্ঠানের কৌশল ও লক্ষ্য পুরোপুরি পাকিস্তানের বিভিন্ন কর্পোরেট নীতিমালার সাথে সামাঞ্জস্যপূর্ণ। এর মূল কাজগুলি হল-

* নীতিমালা নির্ধারণ
* বিমান ভ্রমণকালীন যাত্রী পরিষেবা এবং
* বিমানবন্দর পরিষেবা

বিমান পরিচলন
------------

পাকিস্তানের বিমানবন্দরের মানচিত্র
পাকিস্তান সরকার পাকিস্তানের আকাশসীমা দুটি অঞ্চলে (এফআইআর) বিভক্ত করেছে।

* করাচি বিমানভিত্তিক তথ্য অঞ্চল
* লাহোর বিমানভিত্তিক তথ্য অঞ্চল

বিমান দুর্ঘটনা
--------------

প্রতিষ্ঠাকাল থেকে বর্তমান পর্যন্ত মোট চারটি বিমান দুর্ঘটনা ঘটেছে।
পাকিস্তান ফেডারেল সরকারের নির্দেশে পাকিস্তান বেসামরিক বিমান চলাচল কর্তৃপক্ষের নিরাপত্তা তদন্ত বোর্ড (এসআইবি) এই চারটি দূর্ঘটনার তদন্ত করেছে এবং সে অনুযায়ী তদন্ত ফলাফল পেশ করেছে। এগুলো হল-

* পিআইএ ফ্লাইট ৬৮৮ (১০ জুলাই ২০০৬)
* এয়ারব্লু ফ্লাইট ২০২ (২৮ জুলাই ২০১০)
* জে এস এয়ারবাস (৫ নভেম্বর ২০১০)
* ভজা এয়ারফ্লাইট ২১৩ (২০ এপ্রিল ২০১২)
* পিআইএ ফ্লাইট (৭ ডিসেম্বর ২০১৬)

স্বীকৃতি
--------

সার্ভিস পারফরম্যান্স জরিপ (এসপিএস) ও সিঙ্গাপুর এয়ারলাইন্স দ্বারা পরিচালিত সাম্প্রতিক সময়ে বিশ্বের মোট ১৮টি বিমানবন্দরগুলির পরিষেবা ও কার্যকারিতার দিক বিবেচনা করে একটি জরিপ চালায়। সে জরিপ অনুসারে দুবাই, কেপ টাউন, মুম্বাই ও যুক্তরাজ্যের ক্যাম্পবেল টাউন বিমানবন্দরের সাথে টার্মিনাল পরিষেবা ও পরিচালনার জন্য লাহোরের আল্লামা ইকবাল আন্তর্জাতিক বিমানবন্দরও স্থান পায়।

প্রশিক্ষণ
---------

বেসামরিক বিমান চলাচল প্রশিক্ষণ ইনস্টিটিউট (সিএটিআই), হায়দরাবাদ বেসামরিক বিমান চলাচল কর্তৃপক্ষের অধীনে কাজ করে। সিটিআই আন্তর্জাতিক বেসামরিক বিমান চলাচল সংস্থার (আইসিএও) দ্বারা স্বীকৃত এবং আইসিএও প্রশিক্ষণ প্রোগ্রামের সদস্য। পাকিস্তান বেসামরিক বিমান চলাচল কর্তৃপক্ষ এবং এই অঞ্চলের সহযোগী দেশগুলির প্রশিক্ষণের প্রয়োজনীয়তা পূরণের জন্য ১৯৮২ সালে ইনস্টিটিউটটি প্রতিষ্ঠা করা হয়েছিল।

সিভিল এভিয়েশন প্রশিক্ষণ ইনস্টিটিউট (সিএটিআই) এর শাখাগুলিতে প্রশিক্ষণ প্রদান করে:

* এয়ার ট্র্যাফিক সার্ভিসেস
* ইলেকট্রনিক ইঞ্জিনিয়ারিং
* যোগাযোগ কার্যক্রম
* বিমান চালনা পরিচালনা ও প্রশাসন
* অগ্নি নির্বাপন ও উদ্ধার পরিষেবাদি
* বৈদ্যুতিন প্রকৌশল

আরও দেখুন
---------

* ইসলামাবাদ আন্তর্জাতিক বিমানবন্দর
* বাংলাদেশ বেসামরিক বিমান চলাচল কর্তৃপক্ষ

তথ্যসূত্র
---------

1. ↑  "Annual Report 2014" (পিডিএফ)। *Financial Highlights*। Pakistani Civil Aviation Authority। ১৩ মার্চ ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ২৯ নভেম্বর ২০১৯।
2. ↑  "Members Profile"। *www.caapakistan.com.pk*। ১২ নভেম্বর ২০১৮ তারিখে মূল থেকে আর্কাইভ করা। সংগ্রহের তারিখ ১২ নভেম্বর ২০১৮।
3. ↑  "Contact"। *Pakistan Civil Aviation Authority*। ১ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৫।
4. ↑  "ICAO Member States" (পিডিএফ)। *International Civil Aviation Organization - ICAO*। ১২ জুন ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ৫ নভেম্বর ২০১৫।
5. ↑  "PM approves Asim Suleman's name as CAA DG"। *nation.com.pk*। ২৭ নভেম্বর ২০১৫। সংগ্রহের তারিখ ১২ নভেম্বর ২০১৮।
6. ↑  "সংরক্ষণাগারভুক্ত অনুলিপি"। ১৫ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৯।
7. ↑  "Air Traffic Management"। *Air Traffic Management (ATM)*। PCAA। ৬ অক্টোবর ২০১৫ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৫।
8. ↑  "SIB Final Investigation Reports"। ১৫ অক্টোবর ২০১৯ তারিখে মূল থেকে আর্কাইভ করা। সংগ্রহের তারিখ ২৯ নভেম্বর ২০১৯।
9. ↑  "Archived copy"। ৯ ডিসেম্বর ২০০৬ তারিখে মূল থেকে আর্কাইভ করা। সংগ্রহের তারিখ ৫ নভেম্বর ২০১৫।

বহিঃসংযোগ
---------

* পাকিস্তান বেসামরিক বিমান চলাচল কর্তৃপক্ষের ওয়েবসাইট  ওয়েব্যাক মেশিনে আর্কাইভকৃত ১১ সেপ্টেম্বর ২০১৯ তারিখে